Thomas

Thomas eller Tomas er et mannsnavn av det arameiske ordet  (Ta'ôma). Den avsluttende s-en er lagt til av de greske nedtegnerne av testamentene for å omgjøre ordet til hankjønnsform. Navnet betyr «tvilling», «enda en» og var navnet på en av Jesu disipler. Navnet vant popularitet på 1100-tallet etter Thomas Beckets martyrdød.

Thomas har navnedag 28. januar i Frankrike, 3. juli i Frankrike og Tyskland, 15. april i Hellas og 21. desember i Norge.

Utbredelse
Thomas har vært et svært populært navn i England helt siden 1100-tallet, og er fortsatt blant de aller vanligste guttenavnene.

Thomas var, sammen med andre former av navnet, blant de vanligste mannsnavnene i Tyskland i senmiddelalderen.

Thomas har i mange år vært et populært navn i USA.

I Norge var navnet Thomas vanlig fra 1880- til 1910-årene. Det hadde så en markant økning i popularitet på slutten av 1960-tallet og nådde en popularitetstopp med 2,2 % i 1975. Det gikk på få år fra å være et nokså uvanlig navn til å bli ett av de mest brukte navnene. Det var blant de ti vanligste døpenavnene 1971–1995 og 1997–1999. Navnet har siden falt i popularitet.

I Sverige var Thomas mest brukt fra 1940-årene til 1980-årene.

Tómas var et svært vanlig navn på Island på midten av 1800-tallet, og igjen fra 1980-årene.

Thomas er i dag et svært vanlig navn i befolkningen i USA og Tyskland. Navnet er også mye brukt i de skandinaviske landene. Variantene Tomáš i Tsjekkia, Tomasz i Polen, Tamás i Ungarn, Tuomas i Finland, Toomas i Estland og Tomaž i Slovenia er blant de mest brukte navnene i de respektive landene.
 Utbredelse og varianter av navnet i noen av landene hvor statistikk er tilgjengelig. 

|}

 Kjente personer med navnet 
 Apostelen Tomas (-72)
 Thomas Aquinas (1225–1274), katolsk filosof og teolog
 Thomas Jefferson (1743–1826), USAs tredje president 
 Thomas Alva Edison (1847–1931), amerikansk oppfinner
 Thomas Mann (1875–1955), forfatter
 Thomas Klestil (1932–2004), tidl. østerriksk president
 Tomaž Šalamun (f. 1941), slovensk dikter
 Tomas Ledin (f. 1952), svensk musiker
 Thomas Schaaf (f. 1961), tidligere tysk fotballspiller og trener
 Tomas Espedal (f. 1961), norsk forfatter
 Thomas Hylland Eriksen (1962–2024), norsk sosialantropolog
 Thomas Giertsen (f. 1971), norsk komiker
 Thomas Alsgaard (f. 1972), norsk skiløper
 Tamás Szekeres (f. 1972), ungarsk fotballspiller
 Thomas Hafstad (f. 1974), norsk fotballspiller
 Thomas Rusiak (f. 1976), svensk rapartist
 Tomáš Vokoun (f. 1976), tsjekkisk ishockeyspiller
 Thomas Dybdahl (f. 1979), norsk musiker og vokalist
 Tomasz Sokołowski (f. 1985), polskfødt norsk fotballspiller

 Navnedag 
Thomas har navnedag i flere land, oftest 3. juli, men har ikke noen norsk navnedag.
 Land  Navn  Navnedag  Kommentar   Thomas    Katolsk minnedag for Thomas Aquinas.   Thomas    Katolsk minnedag for Thomas Aquinas.   Thomas       Thomas    Eksakt dato avhenger av datoen for den ortodokse påsken.   Thomas    Katolsk minnedag for Thomas More.   Thomas    Katolsk minnedag for Apostelen Thomas.   Thomas    Katolsk minnedag for Apostelen Thomas.   Thomas    Katolsk minnedag for Apostelen Thomas.   Thomas       Thomas       Thomas    Katolsk minnedag for Thomas Becket.

Referanser

 Eksterne lenker 

 http://www.namesaz.com/15386/name/name/null 

Kategori:Mannsnavn
Kategori:Navn brukt i dansk
Kategori:Navn brukt i engelsk
Kategori:Navn brukt i færøysk
Kategori:Navn brukt i finsk
Kategori:Navn brukt i fransk
Kategori:Navn brukt i gammeldansk
Kategori:Navn brukt i gammelsvensk
Kategori:Navn brukt i gresk
Kategori:Navn brukt i grønlandsk
Kategori:Navn brukt i islandsk
Kategori:Navn brukt i latinsk
Kategori:Navn brukt i nederlandsk
Kategori:Navn brukt i norrønt
Kategori:Navn brukt i norsk
Kategori:Navn brukt i svensk
Kategori:Navn brukt i tysk
Kategori:Navn med gammelarameisk opprinnelse
Kategori:Navn typisk for generasjon X i Norge
Kategori:Navn typisk for millenniumsgenerasjonen i Norge